હવામાન ખાતાની આગાહી અનુસાર તા.૫ જુલાઇ-૨૦૧૮ સુધીમાં સૌરાષ્‍ટ્રના કેટલાક સ્‍થળોએ ભારેથી અતિભારે વરસાદ પડવાની આગાહી છે. અમરેલી જિલ્‍લામાં કન્‍ટીજન્‍સી એકશન પ્‍લાન મુજબ સાવચેતીનાં તમામ પગલા લેવા, લાયઝન અધિકારીઓએ જિલ્‍લા કંટ્રોલરૂમ સાથે સંપર્કમાં રહી તાલુકાનો કંટ્રોલ રૂમ ચાલુ રાખી જવાબદારને હાજર રખાવીને દર બે કલાકે તાલુકાની પરિસ્‍થિતિ તેમજ વરસાદ અંગેની વિગતો રિપોર્ટ કરાવવા સૂચના આપવામાં આવી છે. આ સમય દરમિયાન તલાટી કમ મંત્રી અને રેવન્‍યુ તલાટીએ તેમના સેજાના ગામ પર અચૂક હાજર રહેવાનું રહેશે, તેમ કલેકટરશ્રી-અમરેલીની યાદીમાં જણાવાયું છે.